আরাকান রাজ্য (১৪৩০–১৭৮৫)
মধ্যযুগীয় আমলে, আরাকান রাজ্য (স্থানীয় নাম ম্রাউক-উ'র রাজ্য, আরাকানি: မြောက်ဦး ဘုရင့်နိုင်ငံတော်) ছিল আজকের মিয়ানমারের রাখাইন অঞ্চলে অবস্থিত একটি উপকূলীয় রাজ্য যা প্রায় ৩৫০ বছর ধরে বিদ্যমান ছিল। এটি বঙ্গোপসাগরের পূর্ব উপকূলের নিকটে ম্রক-উ শহরে অবস্থিত। ১৪২৯ থেকে ১৭৮৫ সাল পর্যন্ত রাজ্যটি রাখাইন রাজ্য, মিয়ানমার এবং বাংলাদেশের চট্টগ্রাম বিভাগের দক্ষিণাঞ্চলের ওপর রাজত্ব করেছিল। ১৪২৯ থেকে ১৫৩১ সাল পর্যন্ত সময়কালে এটি বাংলা সালতানাতের এর অধীনে একটি সামন্ত রাজ্য বা আশ্রিত রাজ্য ছিল। বাংলার সুলতানদের কাছ থেকে স্বাধীনতা অর্জনের পর চট্টগ্রামে পর্তুগিজ বসতি স্থাপনের সহায়তায় এটি সাফল্য লাভ করে। ১৬৬৬ সালে মুঘল সাম্রাজ্যের সাথে যুদ্ধের পরে এটি চট্টগ্রামের উপর তার নিয়ন্ত্রণ হারিয়ে ফেলে। তবে এই শাসনকাল আঠারো শতক পর্যন্ত বর্মী সাম্রাজ্যের আক্রমণের পূর্ব টিকে এটি। এটি বহু বহুসংখ্যক জনগোষ্ঠীর বাসভূমি ছিল ম্রক উ শহরটিতে মসজিদ, মন্দির, বিদ্যালয় ও গ্রন্থাগার ছিল। রাজত্বও ছিল জলদস্যুতা এবং দাস ব্যবসায়ের কেন্দ্র । রাজ্যটি আরবীয়, দিনেমার, ওলন্দাজ এবং পর্তুগিজ ব্যবসায়ীদের আনাগোনা য় মুখরিত ছিলো।